Координате: 43° 00′ 26" СГШ, 22° 15′ 13" ИГД
**Велико Боњинце** је насеље у Србији у општини Бабушница у Пиротском округу. Према попису из 2002. било је 459 становника (према попису из 1991. било је 678 становника).

Положај
-------

Велико Боњинце се налази на раскрсници регионалних путева Пирот - Лесковац и Ниш - Црна Трава (преко Заплања). Велико Боњинце је од Ниша (преко Заплања) удаљено 58 km, од Бабушнице 20 km а од Власотинца 19 km.

Насеље је подељено на две целине:

* Централни део села са свим административним деловима, локалима и већином становништва (око 80%) и
* Заселак Дубрава удаљен око један километар од центра насеља.

Демографија
-----------

У насељу Велико Боњинце живи 403 пунолетна становника, а просечна старост становништва износи 50,8 година (49,3 код мушкараца и 52,1 код жена). У насељу има 195 домаћинстава, а просечан број чланова по домаћинству је 2,35.

Ово насеље је у потпуности насељено Србима (према попису из 2002. године), а у последња три пописа, примећен је пад у броју становника.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

*График промене броја становника током 20. века*

|  |
| --- |
|  |

 | 

| Демографија |
| --- |
| Година | Становника |
|  |  |  |
|  |  |  |
|  |  |  |
|  |  |  |
| **1948.** | 1438 |  |
| **1953.** | 1408 |  |
| **1961.** | 1246 |  |
| **1971.** | 952 |  |
| **1981.** | 835 |  |
| **1991.** | 678 | 649 |
| **2002.** | 459 | 459 |
|  |  |  |

 |

| Етнички састав према попису из 2002. |
| --- |
|
| Срби |    | 459 | 100,0% |
| непознато |    | 0 | 0,0% |

Историја
--------

### Између Првог и Другог светског рата

Велико Боњинце је између Првог и Другог светског рата било привредно административни центар за околна села. У селу је у то време био велики број занатлијских радњи: кројач, ковач, лимар, пекар, содара, столар, машинбраварска радионица, бакалнице, продавнице мешовите робе, вуновлачара, месара, неколико кафана. Интересантно је да је Велико Боњинце захваљујући својим богатим мештанима, индустријалцима, имало електричну енергију још тридесетих година двадесетог века. «Мала» електрична хидро-централа у оближњем селу Модра Стена, на реци Лужници, снабдевала је село електричном енергијом тако да су домаћинства имала осветљење (по једену до две сијалице), а у селу је било неколико уличних светиљки. Тридесетих година прошлог века по причи старијих мештана Велико Боњинце је било једно од 100 електрифицираних места у ондашњој Југославији. У то време ни Бабушница ни Власотинце нису имали електричну енергију. Овакво снабдевање електричном енергијом било је све до почетка шездесеих година прошлог века када је село прикључено на јединствени југословенски електро-енергетски систем.

У време између два рата занатлије (индустријалци) из Великог Боњинца су били власници великог броја: циглана, содара и вуновлачара широм ондашње Југославије, па и у Бугарској. После Другог светског рата овакве занатске радње су губиле на значају (због индустријализације) а приватни сектор је имао све мање услова за развој.

### Друга половина двадестог века

После Другог светског рата Велико Боњинце је било економски, културни и административни центар за околна насеља. У то време је само у осмогодишњој школи «Младост» било око 250 ученика. 
Од предратних занатских радионица остала је највећа ковачко-машинбраварска радионица (са мини ливницом) од које је формирано друштвено (државно) предузеће «Метална индустрија Балкан» које и данас постоји. Ово предузеће је крајем прошлог века било, са својих 100-200 радника, једини материјални ослонац и носилац развоја и опстанка овог краја.

У то време је село поред основне школе имало: месну канцеларију, милицијску станицу, цркву, амбуланту, земљорадничку задругу, библиотеку са читаоницом, биоскоп, пошту, вуновлачару, неколико кафана, продавницу текстила, продавницу металне и шрафовске робе, продавницу прехрамбене робе, продавницу мешовите робе, две пекаре, две кројачке радње, содаџијску радњу, машинбраварску радионицу, ковача, стругару, лимара, посластичару, берберницу, неколико кафана.

Свака кућа (домаћинство) је имала електричну енергију, а у селу је било осам чесми са пијаћом водом из локалног сеоског водовода. Крајем двадесетог века село добија електричну енергију из јединственог Југословенског електроенергетског система, а вода се изградњом водоводне мреже доводи до сваке куће.
Због тешких услова за живот и привређивање, миграцијом становништва у градове, дошло је до тога да се број становника, за двадесетак година, у селу готово преполовио.

### Данас

Село је данас административно - културни центар за осам околних села: са месном канцеларијом, црквом, осмогодишњом школом, амбулантом и поштом. Предузеће «Балкан» и земљорадничка задруга запошљавају стотинак становника села и околних места. У селу је остало још неколико: занатских радњи, кафана, кафића и продавница мешовите робе.

Миграција становништва из села се наставља, а број становника се и даље смањује.

### Занимљивости

Пошто није било назива за улице то се живело по махалама које су имале своје називе: „Шопа", „Крс' ", „Долинка", „Дубрава","Мала' ", „Десиовска мала".

**Становништво према полу и старости** 

|  |
| --- |
|  | м |  |  | ж |
| ? | 4 |    |    | 1 |
| 80+ | 5 |    |    | 9 |
| 75-79 | 12 |    |    | 19 |
| 70-74 | 23 |    |    | 39 |
| 65-69 | 24 |    |    | 37 |
| 60-64 | 19 |    |    | 19 |
| 55-59 | 10 |    |    | 16 |
| 50-54 | 19 |    |    | 10 |
| 45-49 | 14 |    |    | 15 |
| 40-44 | 8 |    |    | 13 |
| 35-39 | 24 |    |    | 7 |
| 30-34 | 9 |    |    | 8 |
| 25-29 | 5 |    |    | 8 |
| 20-24 | 8 |    |    | 13 |
| 15-19 | 10 |    |    | 6 |
| 10-14 | 7 |    |    | 15 |
| 5-9 | 6 |    |    | 5 |
| 0-4 | 4 |    |    | 8 |
| просек | 49.3 |  |  | 52.1 |

**Домаћинства**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Број домаћинстава по пописима од 1948-2002.**| **Година пописа** | 1948. | 1953. | 1961. | 1971. | 1981. | 1991. | 2002. |
| **Број домаћинстава** | 307 | 317 | 336 | 309 | 301 | 246 | 195 |

 | 

**Домаћинства по броју чланова по попису од 2002.**| **Број чланова** | 1 | 2 | 3 | 4 | 5 | 6 | 7 | 8 | 9 | 10 и више | Просечан број чланова |
| **Број домаћинстава** | 64 | 66 | 29 | 17 | 9 | 7 | 3 | - | - | - | 2.35 |

 |

**Становништво старо 15 и више година према брачном стању и полу**

| **Пол** | **Укупно** | Неожењен/Неудата | Ожењен/Удата | Удовац/Удовица | Разведен/Разведена | Непознато |
| --- | --- | --- | --- | --- | --- | --- |
| Мушки | 194 | 46 | 122 | 20 | 4 | 2 |
| Женски | 220 | 29 | 123 | 64 | 4 | - |

**Становништво према делатности коју обавља**

| Пол | Укупно | Пољопривреда, лов и шумарство | Рибарство | Вађење руде и камена | Прерађивачка индустрија | Производња и снабдевање... | Грађевинарство | Трговина | Хотели и ресторани | Саобраћај, складиштење и везе |
| --- | --- | --- | --- | --- | --- | --- | --- | --- | --- | --- |
| Мушки | 54 | 9 | - | - | 4 | - | 1 | 24 | 2 | 5 |
| Женски | 33 | 4 | - | - | 5 | - | - | 13 | 1 | - |
| Оба | 87 | 13 | - | - | 9 | - | 1 | 37 | 3 | 5 |
| Пол | Финансијско посредовање | Некретнине | Државна управа и одбрана | Образовање | Здравствени и социјални рад | Остале услужне активности | Приватна домаћинства | Екстериторијалне организације и тела | Непознато |
| Мушки | - | 2 | - | 2 | 1 | 1 | - | - | 3 |
| Женски | 1 | - | - | 1 | 5 | - | - | - | 3 |
| Оба | 1 | 2 | - | 3 | 6 | 1 | - | - | 6 |

Галерија Велико Боњинце
-----------------------

* Улица у Великом Боњинцу Улица у Великом Боњинцу
* Поглед из Боњинца на Цртаво Поглед из Боњинца на Цртаво

Референце
---------

1. ↑  Књига 2, *Становништво, пол и старост, подаци по насељима*, Републички завод за статистику, Београд, фебруар 2003, ISBN 86-84433-01-7
2. ↑  Књига 1, *Становништво, национална или етничка припадност, подаци по насељима*, Републички завод за статистику, Београд, фебруар 2003, ISBN 86-84433-00-9
3. ↑  Књига 9, *Становништво, упоредни преглед броја становника 1948, 1953, 1961, 1971, 1981, 1991, 2002, подаци по насељима*, Републички завод за статистику, Београд, мај 2004, ISBN 86-84433-14-9

Спољашње везе
-------------


|  |  |
| --- | --- |
|  | ***Портал Србија***  |


***Велико Боњинце*** na Wikimedijinoj ostavi

* Мапе, аеродроми и временска ситуација локација (Fallingrain)
* Сателитска мапа (Wikimapia)
* Гугл сателитска мапа (Maplandia)
* План насеља на мапи (Mapquest)
* Репортажа из листа „Сведок" Arhivirano 2016-03-04 na Wayback Machine-u

| * p
* r
* u
Насељена места општине Бабушница |
| --- |
| Александровац • **Бабушница** • Бердуј • Берин Извор • Богдановац • Братишевац • Брестов Дол • Вава • Валниш • Велико Боњинце • Војници • Врело • Вучи Дел • Горње Крњино • Горњи Стрижевац • Горчинце • Грнчар • Дол • Доње Крњино • Доњи Стрижевац • Драгинац • Дучевац • Завидинце • Звонце • Извор • Јасенов Дел • Калуђерево • Камбелевац • Кијевац • Лесковица • Линово • Љуберађа • Мало Боњинце • Масуровац • Мезграја • Модра Стена • Нашушковица • Остатовица • Пресека • Проваљеник • Радињинце • Радосин • Радошевац • Ракита • Раков Дол • Раљин • Ресник • Стол • Стрелац • Студена • Сурачево • Црвена Јабука • Штрбовац |